ประกาศสำนักนายกรัฐมนตรี เรื่อง กำหนดให้การเวนคืนอสังหาริมทรัพย์ เพื่อขยายทางหลวงท้องถิ่น สายถนนศรีนครินทร์ ตอนแยกศรีพัฒน์
เป็นกรณีที่มีความจำเป็นโดยเร่งด่วน

ประกาศสำนักนายกรัฐมนตรี
ประกาศสำนักนายกรัฐมนตรี
เรื่อง
กำหนดให้การเวนคืนอสังหาริมทรัพย์
เพื่อขยายทางหลวงท้องถิ่น
สายถนนศรีนครินทร์ ตอนแยกศรีพัฒน์
เป็นกรณีที่มีความจำเป็นโดยเร่งด่วน[๑]
 

ตามที่ได้ประกาศใช้บังคับพระราชกฤษฎีกากำหนดเขตที่ดินในบริเวณที่ที่จะเวนคืน
เพื่อขยายทางหลวงเทศบาล สายถนนศรีนครินทร์ ตอนแยกศรีพัฒน์ พ.ศ. ๒๕๔๘ ในท้องที่แขวงสวนหลวงเขตสวนหลวง
กรุงเทพมหานคร แล้ว นั้น

ผู้ว่าราชการกรุงเทพมหานครผู้เป็นเจ้าหน้าที่เวนคืนตามพระราชกฤษฎีกาดังกล่าวได้พิจารณาแล้วเห็นว่า
การขยายทางหลวงสายดังกล่าว (ซึ่งปัจจุบันถือว่าเป็นทางหลวงท้องถิ่น) เป็นกรณีที่มีความจำเป็นโดยเร่งด่วน
เพื่ออำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภค
ซึ่งหากการเวนคืนเนิ่นช้าไปจะเป็นอุปสรรคอย่างมากแก่การพัฒนาเศรษฐกิจและสังคม

ดังนั้น อาศัยอำนาจตามความในมาตรา ๑๓ วรรคหนึ่ง แห่งพระราชบัญญัติว่าด้วยการเวนคืนอสังหาริมทรัพย์
พ.ศ. ๒๕๓๐ ประกอบกับมาตรา ๖๘/๑ แห่งพระราชบัญญัติทางหลวง พ.ศ. ๒๕๓๕
ซึ่งแก้ไขเพิ่มเติมโดยพระราชบัญญัติทางหลวง (ฉบับที่ ๒) พ.ศ. ๒๕๔๙ คณะรัฐมนตรีโดยมติเมื่อวันที่
๒๔ เมษายน พ.ศ. ๒๕๕๐ จึงกำหนดให้การเวนคืนอสังหาริมทรัพย์เพื่อขยายทางหลวงเทศบาลสายถนนศรีนครินทร์
ตอนแยกศรีพัฒน์ ในท้องที่แขวงสวนหลวง เขตสวนหลวง กรุงเทพมหานคร (ซึ่งปัจจุบันถือว่าเป็นทางหลวงท้องถิ่น)
ตามพระราชกฤษฎีกากำหนดเขตที่ดินในบริเวณที่ที่จะเวนคืนเพื่อขยายทางหลวงเทศบาล สายถนนศรีนครินทร์
ตอนแยกศรีพัฒน์ พ.ศ. ๒๕๔๘ เป็นกรณีที่มีความจำเป็นโดยเร่งด่วน เพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีอำนาจเข้าครอบครองหรือใช้อสังหาริมทรัพย์นั้นตามพระราชบัญญัติว่าด้วยการเวนคืนอสังหาริมทรัพย์
พ.ศ. ๒๕๓๐ ได้


ประกาศ
ณ วันที่ ๒๔ พฤษภาคม พ.ศ. ๒๕๕๐
พลเอก
สุรยุทธ์ จุลานนท์
นายกรัฐมนตรี



วัชศักดิ์/ผู้จัดทำ
๑๓
มิถุนายน ๒๕๕๐

[๑]
ราชกิจจานุเบกษา เล่ม ๑๒๔/ตอนพิเศษ ๖๗ ง/หน้า ๙/๔ มิถุนายน ๒๕๕๐